Saalfelden
<s>Saalfelden službeno Saalfelden am Steinernen Meer je grad i općina na zapadu Austrije od 16,241 stanovnika.</s>

<s>Saalfelden je najveće naselje Pinzgaua (Okrug Zell am See) iako nije administrativni centar već je to Zell am See, on je i treći po veličini grad u Saveznoj zemlji Salzburg, nakon Salzburga i 
Halleina.</s>

<s>Geografske karakteristike</s>

<s>Saalfelden leži u kotlini Saalachtal (Saalfeldner Becken) okružen alpskim masivima Steinernes Meer sa 
sjevera, Leogangerske planine sa zapada, a sa istoka su to Hochkönig i Salzburgške Alpe.</s><s>Kroz dolinu teče rijeka Salzach prema Zell am Seeu.</s>

<s>Saalfelden je udaljen 13,6 km sjeverno od Zell am Seea i gotovo isto toliko od bavarske granice.</s>

<s>Historija</s>

<s>Za željeznog doba taj kraj naseljava keltsko pleme Ambisont, iz nihova vremena iskopano je puno arheoloških nalaza na brdu Biberg.</s><s>U 1. vijek n.e u Rimljani osvajaju taj kraj i uklopaju ga u svoju Provinciju Noricum.</s>

<s>Nakon raspada Zapadnog Rimskog Carstva u taj kraj doseljavaju tokom 6. i 7. vijeka - Bavarci.</s>

<s>Saalfelden je prvi put dokumentiran 788. pod imenom Saalavelda, zna se da je od 955. feud salzburgškog biskupa.</s><s>Saalfelden je u 11. vijeku još uvijek bio rudarsko mjesto, ali kako su se još za srednjeg vijeka iscrpla nalazišta srebra, olova i željeza, stanovnici su se prebacili na unosniju trgovinu soli, što je mjestu donijelo prosperitet.</s>

<s>Kao i ostala mjesta i Saalfelden je trpio velike štete od epidemija (1384., 1649.) i požara, naročito su bili razorni oni iz 1734. i 1811. kad je gotovo cijelo mjesto izgorilo.</s>

<s>Između 1810. - 1816.</s><s>Saalfelden je kao i cijeli Salzburg bio dio Kraljevine Bavarske, nakon poraza od Napoleona u Ratu četvrte koalicije, ali je već od 1. maja 1816. ponovno bio dio Austrijskog Carstva.</s>

<s>Nakon provedene administrativne reforme 1849. raspušten je stari parohijalni sistem, pa je Salzburgška regija podjeljena na tri okruga Salzburg, Zell am See i Werfen.</s><s>Pa je od 1850. do 1854.</s><s>Saalfelden bio administrativni centar Okruga Zell am See (tu poziciju izgubio je na račun Zell am Seea).</s>

<s>U to vrijeme Saalfelden je bio podjeljen na dvije općine Saalfelden-Markt (trgovište) i Saalfelden-Land (ruralna općina), one su se 
ujedinile 1936.</s>

<s>Nova etapa Saalfeldena otpočela je nakon izgradnje zapadne željeznice 1875. i dolaska prvih turista.</s><s>Tako da je 1881. osnovano Udruženje za uljepšavanje Saalfeldena, pa je do 1899 izgrađen vodovod i kanalizacija, a 1905. je puštena u rad prva električna centala.</s>

<s>Taj pozitivan trend prekinut je izbijanjem Prvog svjetskog rata, a depresija se nastavila sve do 50-ih nakon Drugog svjetskog rata.</s>

<s>Privreda</s>

<s>Ekonomija današnjeg Saalfeldena bazira se na trgovini, ekološki prihvatljivoj industriji, 
poljoprivredi i turizmu.</s>

<s>Izvori</s>

<s>Vanjske veze</s>

<s>Službene stranice Saalfeldena</s>

<s>Gradovi i naselja Okruga Salzburg
Gradovi u Austriji</s>

